32001D0400
L 140/70
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 май 2001 година
за изменение на приложението към Решение 97/4/ЕО на Комисията относно съставянето на временни списъци с предприятия от трети страни, от които държавите-членки разрешават вноса на прясно птиче месо, по отношение на Китайската народна република
(нотифицирано под номер С(2001) 1425)
(текст от значение за ЕИП)
(2001/400/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне, за преходен период, на временни списъци с предприятията в трети страни, от които на държавите-членки се разрешава да внасят някои продукти от животински произход, рибни продукти или живи двучерупчести мекотели (1), последно изменено с Решение 2001/4/ЕО (2), и по-специално член 2, параграф 1 от него,
като има предвид, че:
(1)
С Решение 97/4/ЕО на Комисията (3) се съставят временните списъци с предприятия в трети страни, от които държавите-членки разрешават внос на прясно птиче месо.
(2)
Решение 94/984/ЕО на Комисията от 20 декември 1994 г. относно определяне на ветеринарно-санитарните условия и ветеринарното сертифициране при вноса на прясно месо от домашни птици от някои трети страни (4), изменено с Решение 2000/352/ЕО на Комисията (5), включи Китайската народна република в приложение I към него, с което съставя списъка с третите страни или части от трети страни, на които е позволено да използват сертификатите, фигуриращи в приложение II.
(3)
Китайската народна република може да използва сертификат образец Б съгласно Решение 94/984/ЕО на Комисията, изменено с Решение 2000/352/ЕО на Комисията, но единствено за община Шанхай, с изключение на графство Чонмин, и окръзите Вейфан, Лини и Киндао в провинция Шандонг.
(4)
В Китайската народна република State Administration of Entry-Exit Inspection and Quarantine (CIQ-SA) е органът, отговарящ за издаването на сертификати за прясно птиче месо.
(5)
Китайската народна република изпрати списък с предприятия, произвеждащи прясно птиче месо в горепосочените региони, за които отговорните органи удостоверяват, че въпросните предприятия отговарят на общностните правила.
(6)
Известен брой проверки бяха осъществени от Службата по храните и ветеринарното дело съгласно общностните правила; като има предвид, че тези проверки показаха, че предприятията, предложени от Китайската народна република, отговарят на условията, предвидени в съответното общностно законодателство.
(7)
Следователно за Китайската народна република трябва да бъде съставен временен списък с предприятията, произвеждащи прясно птиче месо в съответствие с процедурата, установена в Решение 95/408/ЕО на Съвета, по отношение на някои страни.
(8)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Текстът на приложението към настоящото решение се добавя към приложението към Решение 97/4/ЕО на Комисията.
Член 2
Адресати на настоящото решене са държавите-членки.
Член 3
Настоящото решение се прилага от 24 май 2001 г.
Съставено в Брюксел на 17 май 2001 година.